“หุ้นเอเชีย” เปิดบวก! สวนดัชนี PMI จีน ต.ค. หดตัว
“หุ้นเอเชีย” เปิดบวก! สวนทางดัชนี PMI ภาคการผลิตของจีนในเดือนตุลาคมจะหดตัวลง คาดนลท.รับรู้ไปแล้ว

1 พ.ย. 2564

ผู้สื่อข่าวรายงานว่า ตลาดหุ้นเอเชียเปิดบวกในวันนี้ แม้ว่าดัชนี PMI ภาคการผลิตของจีนในเดือนตุลาคมจะหดตัวลงก็ตาม
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 29,330.68 จุด พุ่งขึ้น 437.99 จุด หรือ +1.52%, ดัชนี HSI ตลาดหุ้นฮ่องกงเปิดวันนี้ที่ 25,268.35 จุด ลดลง 108.89 จุด หรือ -0.43% และดัชนี SSE Composite ตลาดหุ้นจีนเปิดวันนี้ที่ 3,530.40 จุด ลดลง 16.94 จุด หรือ -0.48%
ด้านสำนักงานสถิติแห่งชาติจีนเปิดเผยว่า ดัชนี PMI ภาคการผลิตของจีนในเดือนตุลาคม ขยับลงมาอยู่ที่ 49.20 จากระดับเดือนกันยายนที่ 49.60
ขณะที่จ้าว ชิงเหอ นักสถิติอาวุโสของสำนักงานสถิติแห่งชาติจีน กล่าวว่า สถิติที่ชะลอตัวลงดังกล่าวเกิดจากอุปทานด้านพลังงานที่ยังคงตึงตัว และราคาวัตถุดิบที่ปรับตัวสูงขึ้นอย่างมาก
ส่วนดัชนี PMI นอกภาคการผลิตอ่อนตัวลงมาอยู่ที่ระดับ 52.40 จากระดับ 53.20 ในเดือนกันยายน
ทั้งนี้สถิติที่อยู่สูงกว่า 50 นั้น บ่งชี้ถึงการขยายตัว ขณะที่สถิติที่ต่ำกว่า 50 บ่งชี้ถึงการหดตัวลง
นอกจากนี้ นักลงทุนยังจับตาดัชนีผู้จัดการฝ่ายจัดซื้อ (PMI) ภาคการผลิตเดือนต.ค.จากไฉซิน รวมถึงยอดส่งออก, นำเข้า และดุลการค้าเดือนต.ค.ของเกาหลีใต้ และอัตราเงินเฟ้อเดือนต.ค. ของอินโดนีเซีย
 
 
 